Απόφαση του Γενικού Δικαστηρίου της 8ης Μαρτίου 2011 - MIP Metro κατά ΓΕΕΑ - Metronia (METRONIA)
(Υπόθεση T-525/09)1
[Κοινοτικό σήμα - Διαδικασία ανακοπής - Αίτηση καταχωρίσεως εικονιστικού κοινοτικού σήματος METRONIA - Προγενέστερο εικονιστικό εθνικό σήμα METRO - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β΄, του κανονισμού (ΕΚ) 40/94]
Γλώσσα διαδικασίας: η αγγλική
Διάδικοι
Προσφεύγουσα: MIP Metro Group Intellectual Property GmbH & Co. KG (Ντύσσελντορφ, Γερμανία) (Εκπρόσωποι : J.-C. Plate και R. Kaase, avocats)
Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Metronia, SA (Μαδρίτη, Ισπανία)
Αντικείμενο
Προσφυγή ακυρώσεως κατά της αποφάσεως που εξέδωσε το πρώτο τμήμα προσφυγών του ΓΕΕΑ στις 8 Οκτωβρίου 2009 (υπόθεση R 1315/2006-1), σχετικά με διαδικασία ανακοπής μεταξύ της MIP Metro Group Intellectual Property GmbH & Co. KG και της Metronia, SA.
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Καταδικάζει την Metro Group Intellectual Property GmbH & Co. KG στα δικαστικά έξοδα.
____________
1 - EE C 80 της 27.3.2010.